CELEX: 62015TN0141
Language: sl
Date: 2015-03-27 00:00:00
Title: Zadeva T-141/15: Tožba, vložena 27. marca 2015 – Češka republika proti Komisiji

29.6.2015   
            
            
               SL
            
            
               Uradni list Evropske unije
            
            
               C 213/37
            
         Tožba, vložena 27. marca 2015 – Češka republika proti Komisiji
   (Zadeva T-141/15)
   (2015/C 213/62)
   Jezik postopka: češčina
   
      Stranki
   
   
      Tožeča stranka: Češka republika (zastopnika: M. Smolek in J. Očková, zastopnika)
   
      Tožena stranka: Evropska komisija
   
      Predloga
   
   
               —
            
            
               Izvedbeni sklep Komisije (EU) 2015/103 z dne 16. januarja 2015 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (notificirano pod dokumentarno številko C(2015) 53) naj se razglasi za ničen v delu, v katerem je izključen odhodek Češke republike v skupnem znesku 2 1 23  199,04 EUR;
            
         
               —
            
            
               Komisiji naj se naloži plačilo stroškov.
            
         
      Tožbena razloga in bistvene trditve
   
   Tožeča stranka v utemeljitev tožbe navaja dva tožbena razloga.
   
            
               1.
            
            
               Prvi tožbeni razlog: kršitev člena 5 Uredbe Sveta (ES) št. 479/2008 (1) ter kršitev načela pravne varnosti in legitimnih pričakovanj
               
                           —
                        
                        
                           Tožeča stranka v zvezi s tem navaja, da je Komisija z izpodbijanim sklepom naložila finančni popravek zaradi neupravičenih odhodkov za ukrepe, ki so bili odobreni v skladu s postopkom, določenim v členu 5 Uredbe Sveta št. 479/2008, s čimer je bil kršen ta člen ter načelo pravne varnosti in legitimna pričakovanja.
                        
                     
         
            
               2.
            
            
               Drugi tožbeni razlog: kršitev člena 41 Listine Evropske unije o temeljnih pravicah v povezavi s členoma 11 in 16 Uredbe Komisije (ES) št. 885/2006 (2) in členom 31 Uredbe Sveta (ES) št. 1290/2005
               
                           —
                        
                        
                           Tožeča stranka v zvezi s tem navaja, da je bil kršen člen 41 Listine Evropske unije o temeljnih pravicah v povezavi s členoma 11 in 16 Uredbe Komisije št. 885/2006 in členom 31 Uredbe Sveta št. 1290/2005 (3), ker je Evropska komisija v preiskavi št. VT/VI/2009/004/CZ in št. VT/VI/2009/101/CZ dodatno vključila proračunska leta od 2010 do 2012.
                        
                     
         
      (1)  Uredba Sveta (ES) št. 479/2008 z dne 29. aprila 2008 o skupni ureditvi trga za vino, spremembi uredb (ES) št. 1493/1999, (ES) št. 1782/2003, (ES) št. 1290/2005 in (ES) št. 3/2008 ter razveljavitvi uredb (EGS) št. 2392/86 in (ES) št. 1493/1999 (UL L 148, str. 1).
   
      (2)  Uredba Komisije (ES) št. 885/2006 z dne 21. junija 2006 o določitvi podrobnih pravil za uporabo Uredbe Sveta (ES) št. 1290/2005 glede akreditacije plačilnih agencij in drugih organov ter potrditve obračunov Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) (UL L 171, str. 90).
   
      (3)  Uredba Sveta (ES) št. 1290/2005 z dne 21. junija 2005 o financiranju skupne kmetijske politike (UL L 209, str. 1).